छह माह में रसोई गैस पर बढ़े ~270 कांग्रेस ने दी आंदोलन की चेतावनी
छहमाह में रसोई गैस सिलेंडर पर 270.50 रुपए बढ़ चुके हैं। इससे देजिले के 20 लाख लोग प्रभावित हो रहे हैं। सरकार ने हाल ही में एक सिलेंडर पर एक साथ 86.5 रुपए की बढ़ोतरी कर दी। नोटबंदी के बाद आमजन पर यह बड़ी मार है। इसे लेकर सरकार के खिलाफ प्रदर्शन किया जाएगा। इस तरह के आरोप हरियाणा कांग्रेस कमेटी के प्रदेश सचिव सुमित गौड़ ने बल्लभगढ़ स्थित कार्यालय पर हुई कांग्रेसी नेताओं की मीटिंग में लगाए। मीटिंग में बीजेपी सरकार द्वारा हाल ही में लिए गए जनविरोधी कई फैसलों पर भी मंथन हुआ। मीटिंग में गौड़ ने कहा कि प्रधानमंत्री नरेंंद्र मोदी द्वारा लिए गए नोटबंदी के निर्णय के करीब 4 माह के बाद भी लोग उबर नहीं पाए हैं। ऐसे में रसोई गैस सिलेंडर की कीमत में वृद्धि कर केंद्र सरकार ने महंगाई का बोझ और बढ़ा दिया है। गौड़ ने कहा कि एनडीए सरकार के ढाई वर्ष के कार्यकाल में पहली बार रसोई गैस सिलेंडर के दाम 700 रुपए से ऊपर पहुंच गए है। बीते वर्ष अगस्त से एलपीजी सिलेंडर के रेट में लगातार बढ़ोतरी हो रही है। उधर बीते तीन महीनों में ही घरेलू रसोई गैस सिलेंडर के दामों में 153 रुपए बढ़े हैं। बिना सब्सिडी वाले सिलेंडर के दाम में यह अब तक की सबसे बड़ी एकमुश्त वृद्धि है। उन्होंने चेतावनी दी यदि जल्द ही बढ़ी हुई कीमत वापस नहीं ली गई तो कांग्रेसी कार्यकर्ता आंदोलन शुरू करेंगे। मीटिंग में वरिष्ठ कांग्रेसी नेता महेंद्र शर्मा, इंटक के पूर्व प्रदेशाध्यक्ष ज्ञानचंद आहूजा, गौरत नारायण सिंह, प्रदीप भट्ट, वरुण बंसल, देव पंडित सहित अन्य लोग मौजूद थे।
फरीदाबाद. गैसके गोदम पर रखे सिलेंडर।
hin_Deva hin_Deva bho_Deva